钦定古今图书集成/明伦汇编/氏族典/第139卷 > 《郑樵通志》 > 闻璋
## 钦定古今图书集成/明伦汇编/氏族典/第139卷 > 《郑樵通志》 > 闻璋

按《万姓统谱》：“璋字廷寔，鄞人。父可信，敦朴善良，与物
无竞，人侮之弗校，或以事谋之，辄殚其心，时称长者。
璋世其德，益宽大坦夷，待人以诚。家颇丰殖，人贷之
辄应，或逋不偿，不责其偿。已而复贷，辄复应之。以甲
户应里役，所隶户或贫不及官输，辄代之输，而徐使
偿之，弗偿辄复置之。居家孝友恭俭，内外雍俞，处族”
众，尤谦谦执礼。尊长或督过，辄长跪请罪，必得解乃
已。闾里慕之，谓“岩穴笃行君子也。”以孙渊贵，累赠刑
部尚书。